CELEX: 32013R1389
Language: el
Date: 2013-12-16 00:00:00
Title: Κανονισμός (ΕΕ) αριθ. 1389/2013 του Συμβουλίου, της 16ης Δεκεμβρίου 2013 , για την τροποποίηση του κανονισμού (ΕΕ) αριθ. 1258/2012 του Συμβουλίου σχετικά με την κατανομή των αλιευτικών δυνατοτήτων βάσει του πρωτοκόλλου που συμφωνήθηκε μεταξύ της Ευρωπαϊκής Ένωσης και της Δημοκρατίας της Μαδαγασκάρης και καθορίζει τις αλιευτικές δυνατότητες και τη χρηματική αντιπαροχή που προβλέπονται στην ισχύουσα συμφωνία αλιευτικής σύμπραξης μεταξύ των δύο μερών

21.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 349/24
            
         ΚΑΝΟΝΙΣΜΌΣ (ΕΕ) αριθ. 1389/2013 ΤΟΥ ΣΥΜΒΟΥΛΊΟΥ
   της 16ης Δεκεμβρίου 2013
   για την τροποποίηση του κανονισμού (ΕΕ) αριθ. 1258/2012 του Συμβουλίου σχετικά με την κατανομή των αλιευτικών δυνατοτήτων βάσει του πρωτοκόλλου που συμφωνήθηκε μεταξύ της Ευρωπαϊκής Ένωσης και της Δημοκρατίας της Μαδαγασκάρης και καθορίζει τις αλιευτικές δυνατότητες και τη χρηματική αντιπαροχή που προβλέπονται στην ισχύουσα συμφωνία αλιευτικής σύμπραξης μεταξύ των δύο μερών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 43 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Στις 15 Νοεμβρίου 2007, το Συμβούλιο εξέδωσε τον κανονισμό (ΕΚ) αριθ. 31/2008 σχετικά με τη σύναψη της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Μαδαγασκάρης (1) (εφεξής «συμφωνία σύμπραξης»).
            
         
               (2)
            
            
               Έχει εφαρμοστεί προσωρινά από την 1η Ιανουαρίου 2013 νέο πρωτόκολλο που καθορίζει τις αλιευτικές δυνατότητες και τη χρηματική αντιπαροχή που προβλέπονται στη συμφωνία σύμπραξης (εφεξής «νέο πρωτόκολλο»). Με το εν λόγω πρωτόκολλο παραχωρούνται στα σκάφη της Ένωσης αλιευτικές δυνατότητες στα ύδατα όπου η Δημοκρατία της Μαδαγασκάρης ασκεί την κυριαρχία ή τη δικαιοδοσία της σε θέματα αλιείας. Η κατανομή των αλιευτικών δυνατοτήτων που παραχωρούνται στην Ένωση δυνάμει του νέου πρωτοκόλλου καθορίστηκε από τον κανονισμό (ΕΕ) αριθ. 1258/2012 του Συμβουλίου (2).
            
         
               (3)
            
            
               Στις 26 Σεπτεμβρίου 2012, η μικτή επιτροπή που προβλέπεται στη συμφωνία σύμπραξης εξέτασε το ζήτημα των καρχαριών που αλιεύονται, σε συνδυασμό με είδη αλιείας που αποτελούν αντικείμενο διαχείρισης της Επιτροπής Τόνου Ινδικού Ωκεανού (IOTC), οι οποίοι αποτελούν αντικείμενο του ψηφίσματος 05/05 της IOTC και η αλιεία των οποίων εγκρίνεται στο πλαίσιο της συμφωνίας σύμπραξης. Συμπέρανε, με βάση το ιστορικό των αλιευμάτων για την περίοδο 2007-2011 όσον αφορά τα παραγαδιάρικα επιφανείας που επιτρέπεται να αλιεύουν στο πλαίσιο του προηγούμενου πρωτοκόλλου της συμφωνίας σύμπραξης, ιστορικό το οποίο επικυρώθηκε από τα συναφή επιστημονικά ιδρύματα, ότι θα άρμοζε να περιοριστούν τα αλιεύματα καρχαριών των εν λόγω σκαφών σε μέγιστη ποσότητα 200 τόνων ετησίως από την 1η Ιανουαρίου 2014 έως τις 31 Δεκεμβρίου 2014, διατηρώντας έτσι στα ίδια επίπεδα την αλιευτική πίεση στα αποθέματα καρχαριών και ακολουθώντας ως προς τούτο τη σύσταση της επιστημονικής επιτροπής της IOTC.
            
         
               (4)
            
            
               Υπό το φως των συζητήσεων στο πλαίσιο της μικτής επιτροπής, είναι σκόπιμο να περιοριστούν τα αλιεύματα καρχαριών και να κατανεμηθούν τα εν λόγω αλιεύματα μεταξύ των κρατών μελών για την περίοδο εφαρμογής του νέου πρωτοκόλλου. Ο κανονισμός (ΕΕ) αριθ. 1258/2012 του Συμβουλίου θα πρέπει επομένως να τροποποιηθεί.
            
         
               (5)
            
            
               Δυνάμει του άρθρου 20 παράγραφος 5 του κανονισμού (ΕΚ) αριθ. 2371/2002 του Συμβουλίου (3), τα κράτη μέλη τα σκάφη των οποίων επιτρέπεται να αλιεύουν στο πλαίσιο του κανονισμού (ΕΕ) αριθ. 1258/2012 μπορούν να ανταλλάσσουν, εξ ολοκλήρου ή εν μέρει, τις αλιευτικές δυνατότητες που τους χορηγούνται όσον αφορά τους εν λόγω καρχαρίες.
            
         
               (6)
            
            
               Θα πρέπει να εφαρμοστεί ο παρών κανονισμός από την 1η Ιανουαρίου 2014,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 1 του κανονισμού (ΕΕ) αριθ. 1258/2012, προστίθεται η ακόλουθη παράγραφος:
   
      «1α.   Οι αλιευτικές δυνατότητες για τους καρχαρίες που αλιεύονται σε συνδυασμό με είδη αλιείας που αποτελούν αντικείμενο διαχείρισης της Επιτροπής Τόνου Ινδικού Ωκεανού από παραγαδιάρικα επιφανείας ορίζονται σε 200 τόνους ετησίως. Η ποσότητα αυτή κατανέμεται μεταξύ των κρατών μελών ως εξής:
      
                  Κράτος μέλος
               
               
                  Τόνοι
               
            
                  Ισπανία
               
               
                  166
               
            
                  Πορτογαλία
               
               
                  27
               
            
                  Γαλλία
               
               
                  7
               
            
                  Ηνωμένο Βασίλειο
               
               
                  0
               
            
                  Σύνολο
               
               
                  200»
               
            
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2014.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Δεκεμβρίου 2013.
      
         
            Για το Συμβούλιο
         
         
            Ο Πρόεδρος
         
         V. JUKNA
      
   
   
      (1)  ΕΕ L 331, 17.12.2007, σ. 7.
   
      (2)  Κανονισμός (ΕΕ) αριθ. 1258/2012 του Συμβουλίου, της 28ης Νοεμβρίου 2012, σχετικά με την κατανομή των αλιευτικών δυνατοτήτων βάσει του πρωτοκόλλου που συμφωνήθηκε μεταξύ της Ευρωπαϊκής Ένωσης και της Δημοκρατίας της Μαδαγασκάρης και καθορίζει τις αλιευτικές δυνατότητες και τη χρηματική αντιπαροχή που προβλέπονται στην ισχύουσα συμφωνία αλιευτικής σύμπραξης μεταξύ των δύο μερών (ΕΕ L 361, 31.12.2012, σ. 85).
   
      (3)  Κανονισμός (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής (ΕΕ L 358, 31.12.2002, σ. 59).